Jordan Krestanovich. Jordan Krestanovich (, 1981-yil 14-iyunda tugʻilgan) — Kanadalik professional xokkeychi. U Britaniyaning Elite Xokkey Ligasida Braehead Clan jamoasida murabbiy boʻlib ishlagan. Jordan Milliy xokkey ligasida (NHL) Colorado Avalanche bilan oʻynagan. Jamoalardagi oʻyin faoliyati. Krestanovich 1994-yilda Quebecdagi Xalqaro Pe-Wee xokkey turnirida Surrey shahrining kichik xokkey jamoasda oʻynagan. Krestanovich Colorado Avalanche jamoasi tomonidan 1999-yilgi NHL draftida 152-oʻrinda jamoa tarkibiga tanlangan. U faoliyati davomida Gʻarbiy Xokkey Ligasida Calgary Hitmen jamoasi bilan oʻynab, 1999-yilda jamoa bilan Prezident kubogini qoʻlga kiritgan. 2004-yil 8-martda Krestanovich Avalanche jamoasidan Minnesota Wild jamoasiga Chris Bala evaziga almashtirilgan. Erkin agent sifatida Krestanovich 2004—2005-yilgi mavsumda ECHLning Pensacola Ice Pilots jamoasi bilan shartnoma imzolagan. 2006—2007-yillarda Jordan Victoria Salmon Kings jamoasi sardori boʻlish uchun almashtirilishidan oldin ECHLning Ice Pilots jamoasida bir mavsum oʻynagan. 2008-yil 6-avgustda Krestanovich Italiya xokkey ligasida SG Cortina jamoasi bilan shartnoma imzolagan. 2009—2010-yilgi mavsumda Cortinada 37 ochko bilan oʻyinchilar orasida gol urish boʻyicha ikkinchi oʻrinni egallagan Krestanovich 2010-yil 25-iyun kuni Chexiya Ekstraligasining BK Mladá Boleslav jamoasi bilan bir yillik shartnoma imzolagan. 2010-yilning 4-noyabrida Krestanovich sobiq jamoadoshi Bruce Richardson bilan birga Elite xokkey ligasining Braehead Clan jamoasi bilan bir yillik shartnoma imzolagan.